**Steve Coppell** (s. 9. heinäkuuta 1955 Liverpool, Englanti) on englantilainen entinen jalkapalloilija ja valmentaja. Pelaajana hänet muistetaan ajastaan Manchester Unitedissa, jossa hän pelasi 1970–80-luvulla. Pelipaikaltaan Coppell oli laituri.

Pelaajaura
----------

Coppell aloitti uransa Tranmere Roversissa vuonna 1973. Kahden kauden jälkeen Manchester United tarjosi laiturista 60 000 puntaa ja liverpoolilainen siirtyi Manchesteriin. Debyyttinsä uudessa seurassa Coppell teki 1. maaliskuuta 1975 4–0 voitto-ottelussa Cardiff Citya vastaan. Kauden jälkeen United nousi takaisin Englannin 1. divisioonaan, vietettyään kauden 2. divisioonassa. Coppell teki kymmenessä ottelussa yhden maalin.

Seuraavalla kaudella Coppell pelasi 39 kertaa ja teki 10 maalia. Hän sai myös peliaikaa Englannin alle 23-vuotiaiden maajoukkueessa.

Valmentaja Tommy Dochertyn alaisuudessa ManU pääsi FA Cupin loppuotteluun vuonna 1976. Loppuotteluun suosikkina lähtenyt United kohtasi 2. divisioonan Southamptonin. Finaalissa Unitedin nuori joukkue oli hermostunut – Coppell mukaan lukien – ja Southampton voitti kokemuksellaan 1–0. 

Seuraavana vuonna United epäonnistui hieman liigassa, mutta pääsi Cupin finaaliin, jossa vastassa oli Liverpool, joka oli vielä tavoittelemassa "triplaa" (liigamestaruuden, Euroopan Cupin ja FA Cupin voittoa). Coppell oli yksi yhdeksästä pelaajasta, jotka olivat edellisellä kaudella hävinneet mestaruuden, mutta tällä kertaa United oli vahvempi ja voitti numeroin 2–1.

Vuonna 1977 Coppell kutsuttiin myös Englannin maajoukkueeseen pelaamaan karsintaotteluita vuoden 1978 MM-kisoihin. Englanti ei lopulta selviytynyt kisoihin, mutta Coppell vakiinnutti paikkansa uuden valmentajan Ron Greenwoodin joukkueessa. Liverpoolilainen pelasi Englannin paidassa ystävyysotteluita vuonna 1978 ja onnistui maalinteossa ensimmäistä kertaa Skotlantia vastaan Hampden Parkilla. Coppell edusti Englantia vuoden 1982 MM-kisoissa.

Coppell lopetti pelaajauransa polvivamman takia vuonna 1983, ollen 28-vuotias. Kahdeksan ManU-kauden aikana Coppell pelasi 322 liigaottelua ja teki 53 maalia. Maajoukkueessa hän pelasi 42 ottelua ja teki seitsemän maalia.

Valmennusura
------------

Vuosien 1984 ja 1993 välillä Coppell toimi Crystal Palacen valmentajana. Coppell uudisti joukkuetta ja vuonna 1989 se nousi 1. divisioonaan. 

Ensimmäisellä kaudellaan (1989–1990) 1. divisioonassa Crystal Palace sijoittui viidenneksitoista, mutta pääsi FA Cupin loppuotteluun, jossa se kohtasi Manchester Unitedin. Ensimmäistä kertaa loppuottelussa ollut Palace joutui kuitenkin toteamaan manchesterilaiset vahvemmikseen, häviten uusintaottelun jälkeen 1–0. Ensimmäinen kohtaaminen oli päättynyt 3–3 tasapeliin. 

Neljä kautta korkeimmalla sarjatasolla pysynyt Palacen sijoittui parhaimmillaan kolmanneksi ja voitti Full Members Cupin voitettuaan finaalissa Evertonin.

Vuonna 1996 Coppell toimi Manchester Cityn valmentajana kuuden ottelun ajan.

City-vierailun jälkeen hän palasi Crystal Palaceen, jossa hän toimi muutaman kauden ajan sekä valmentajana että seuran johtavammissa tehtävissä (ammattinimike Director of Football), jonka jälkeen hän manageroi Brentfordia ja Brighton & Hove Albionia ennen kuin ryhtyi Readingin valmentajaksi.

9. lokakuuta 2003 Coppell palkattiin Readingiin. Kauden 2005–2006 päätteeksi Englannin toiseksi korkeimmalla sarjatasolla pelannut Reading nousi Valioliigaan ja Coppell valittiin vuoden valmentajaksi. Seuraavalla kaudella Coppell johdatti nousijajoukkueen kahdeksanneksi, jääden vain pisteen UEFA Cup -karsintapaikasta. Coppell valittiin jälleen vuoden valmentajaksi.

Kaudella 2008–2009 Coppell johdatti Readingin nousukarsintoihin, mutta tappio Burnleylle pudotuspeleissä ja nousuhaaveiden kariutuminen johtivat Coppellin eroon toukokuussa 2009. 

Coppell palasi valmennustehtäviin huhtikuussa 2010 allekirjoitettuaan vuoden sopimuksen Englannin Mestaruussarjassa pelaavan Bristol Cityn kanssa.  Coppellin visiitti Bristolissa jäi kuitenkin lyhyeksi hänen erottuaan tehtävistään elokuussa 2010. Coppellin mukaan hänellä ei ole enää intohimoa valmennustyöhön.

Saavutukset
-----------

### Manchester United

* Englannin 2. divisioona – 1975
* FA Cup – 1977

### Crystal Palace (valmentajana)

* FA Cup finalisti – 1990
* Football League First Division Play-offs – 1989, 1997
* Zenith Data Systems Cup – 1991

### Reading (valmentajana)

* Englannin mestaruussarja – 2005–06
* LMA:n Vuoden valmentaja – 2006, 2007
* Englannin Valioliigan kuukauden valmentaja syyskuu ja marraskuu 2006

Valmentajatilastot
------------------

*päivitetty 29. toukokuuta 2007.*

| Joukkue | Maa | Mistä | Mihin | Tilastot |
| --- | --- | --- | --- | --- |
| Ott | V | H | T | Voitto % |
| Crystal Palace | Englanti | 3. kesäkuuta 1984 | 17. toukokuuta 1993 | 442 | 179 | 150 | 113 | 40.49 |
| Crystal Palace | Englanti | 8. kesäkuuta 1995 | 8. helmikuuta 1996 | 32 | 9 | 9 | 14 | 28.12 |
| Manchester City | Englanti | 6. lokakuuta 1996 | 8. marraskuuta 1996 | 6 | 2 | 3 | 1 | 33.33 |
| Crystal Palace | Englanti | 28. helmikuuta 1997 | 13. maaliskuuta 1998 | 51 | 16 | 22 | 13 | 31.37 |
| Crystal Palace | Englanti | 15. tammikuuta 1999 | 1. elokuuta 2000 | 40 | 17 | 17 | 6 | 42.50 |
| Brentford | Englanti | 8. toukokuuta 2001 | 5. kesäkuuta 2002 | 54 | 27 | 15 | 12 | 47.36 |
| Brighton & Hove Albion | Englanti | 7. lokakuuta 2002 | 9. lokakuuta 2003 | 49 | 18 | 17 | 14 | 36.73 |
| Reading | Englanti | 9. lokakuuta 2003 | '13. toukokuuta 2009 | 188 | 91 | 51 | 46 | 48.40 |

Lähteet
-------

1. ↑  Arnhold, Matthias & Mamrud, Roberto: England - Record International Players  17.7.2018. RSSSF. Viitattu 5.11.2018. (englanniksi)
2. ↑
3. ↑   (Arkistoitu – Internet Archive)
4. ↑  Coppell quits after play-off defeat (Arkistoitu – Internet Archive)
5. ↑  Steve Coppell named as new Bristol City manager
6. ↑  Steve Coppell quits as Bristol City manager

Aiheesta muualla
----------------

* Pelaajatilastot soccerbase.comissa (Arkistoitu – Internet Archive)
* Valmennustilastot soccerbase.comissa (Arkistoitu – Internet Archive)

  


|  |  |  |
| --- | --- | --- |
| Edeltäjä:**David Moyes** | **LMA:n vuoden valmentaja Englannissa**2006, 2007 | Seuraaja:**Sir Alex Ferguson** |

|  |  |  |
| --- | --- | --- |
| Edeltäjä:**Alan Pardew** | **Reading FC:n valmentaja**2003–2009 | Seuraaja:**Brendan Rodgers** |

|  |  |  |
| --- | --- | --- |
| Edeltäjä:**Keith Millen** | **Bristol Cityn valmentaja**4–8/2010 | Seuraaja:**Keith Millen** |

Englannin joukkue – Jalkapallon EM-kilpailut 1980
1 Clemence |
2 Neal |
3 Sansom |
4 Thompson |
5 Watson |
6 Wilkins |
7 Keegan |
8 Coppell |
9 Johnson |
10 Brooking |
11 Woodcock |
12 Anderson |
13 Shilton |
14 Cherry |
15 Hughes |
16 Mills |
17 McDermott |
18 Kennedy |
19 Hoddle |
20 Mariner |
21 Birtles |
22 Corrigan |
Valmentaja Greenwood

Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |

 |